open-index/open-wikipedia-markdown huggingface dataset:
பாலுணர்வுக் கிளர்ச்சியம்

**பாலுணர்வுக் கிளர்ச்சியம்** (போர்னோகிராபி, *Pornography*) என்பது பார்வையாளரின் காம உணர்வுகளைத் தூண்டும் வகையில் அமைந்த காட்சிப்படுத்தல் அல்லது வெளிப்படுத்தல் ஆகும். ஒளிப்படம், நிகழ்படம், சிற்பம், கதை, நடனம், கவிதை, உரை, பேச்சு என்று பல வடிவங்களில் பாலுணர்வுக் கிளர்ச்சியம் உள்ளது.

## ஆபாசம்
பாலுணர்வுக் கிளர்ச்சியம் தமிழில் ஆபாசம் என்று குறிப்பிடப்படுவதுண்டு. "மனிதப் பாலுணர்வுகளை இலகுவில் தூண்டக் கூடிய வகையில் காட்சிகள் அல்லது நடத்தைகள் அமைவது"  ஆபாசம் எனப்படும். "மனிதன் பாலுணர்வுக்கு அடிமையாவதால்.. தனி மனித மற்றும் சமூக ஒழுக்கங்கள்..( இவை மனித வாழ்வியலுக்கு அவசியம்).. சீர்குலைய நேரிடலாம் என்ற வகையில்"  ஆபாசம் சமூக அமைப்புகளினது தடை அல்லது கட்டுப்படுத்தலுக்கு உட்பட்டது.

## தொழில்நுட்ப முறையில்
இணையம், கைபேசி என தொழில்நுட்ப சாதனங்களின் மூலம் ஒளிப்படமாகவும், நிழல் படமாவும் பரிமாறப்படுகின்றன. கைபேசியில் ஆபாச குறுஞ்செய்திகளை பகிர்வதும் இம்முறையிலேயே அடங்குகிறது.

### முப்பரிமானத் தோற்றம்
திரைப்படங்களின் முப்பரிமான தொழில்நுட்ப முறையில் ஏற்பட்ட வெற்றியால், பாலியல் திரைப்படங்களையும் முப்பரிமான தோற்றத்தில் மக்களுக்கு கொடுக்க இருக்கின்றார்கள்.

## துணை வகைகள்
* ஆண் ஓரினச்சேர்க்கை
* பெண் ஓரினச்சேர்க்கை
* இருபால் சேர்க்கை

## பாலியல் குற்றத்தின் விளைவுகள்

பாலுணர்வுக் கிளர்ச்சி ஏற்படுத்தும் ஒளிப்படம், நிகழ்படம், சிற்பம், கதை, நடனம், கவிதை, உரை, பேச்சு போன்றவற்றின் விளைவுகள் பற்றி ஆய்வு செய்யப்பட்டுள்ளது. இதில் கற்பழிப்பு, உள்நாட்டு வன்முறை, பாலியல் செயல் பிறழ்ச்சி, பாலியல் உறவு சிக்கல்கள், மற்றும் குழந்தையை பாலியல் கொடுமைக்கு ஆளக்கல் போன்ற உள்ளார்ந்த தாக்கங்கள் ஏற்படுவதாக அறியப்பட்டுள்ளது. இதன் மூலம் பாலியல் குற்றங்கள் சற்று அதிகமாகலாம் என்ற எண்ணத்திற்கு ஆதரவு கிடைத்துள்ளது. எனினும் சில ஆய்வுகளில் சமூகத்திற்கு இந்த கலையால் எந்த பாதிப்பும் இல்லை என்ற கருத்து முன்வைக்கப்பட்டுள்ளது.

## மேற்கோள்கள்
துக்ளக்

**துக்ளக்** இந்தியாவின் தமிழ்நாட்டில் இருந்து வெளிவரும் அரசியல் சமூக நகைச்சுவை, நையாண்டி இதழ் ஆகும். இது 1970 இல் ஆரம்பிக்கப்பட்டது. இதன் தலைமை ஆசிரியராக சோ ராமசாமி இருந்தார்.  துக்ளக் இதழின் அரசியல் நிலைப்பாடுகள் அல்லது கருத்துக்கள் தமிழ்ச் சூழலில் கவனிப்பை பெறுபவை.
சோ ராமசாமி மறைவுக்குப் பிறகு சுவாமிநாதன் குருமூர்த்தி துக்ளக் இதழின் ஆசிரியர் ஆனார். 

## மேற்கோள்கள்

## வெளி இணைப்புகள்
* *துக்ளக்*  அதிகாரப்பூர்வ வலைத்தளம்
* இணைய செய்தித்தொகுப்பில் துக்ளக் 

பகுப்பு:தமிழ்நாட்டுத் தமிழ் இதழ்கள்
மலாய் மொழி

**மலாய் மொழி** (*Malay*, ; , **மலாயு மொழி**; சாவி எழுத்துமுறை: ) என்பது ஆத்திரனோசியா குடும்பத்தைச் சார்ந்த ஒரு மொழி ஆகும். இது தெற்காசியாவின் மலாயா தீவுக்கூட்டப் பிரதேசத்தில் உள்ள இந்தோனேசியா, மலேசியா, புரூணை, சிங்கப்பூர், தாய்லாந்து, பிலிப்பீன்சு ஆகிய நாடுகளில் பேசப்படுகின்றது. 

15ஆம், 16ஆம் நூற்றாண்டுக் காலப்பகுதியில், இந்தப் பகுதிகளை ஆட்சி செய்த மலாக்கா சுல்தான்களின் ஆளுமையில் இந்த மொழி செல்வாக்குப் பெற்று இருந்தது.

## பொது

இந்தோனேசியா, மலேசியா, புரூணை ஆகிய நாடுகளின் தேசிய மொழியாகவும், சிங்கப்பூர் நாட்டின் நான்கு அரசு அதிகாரப்பூர்வ மொழிகளில் ஒரு மொழியாகவும் இருந்து வருகின்றது. இந்த மொழியை மலாக்கா நீரிணையைச் சுற்றியுள்ள நிலப்பகுதிகளில், 40 மில்லியன் மக்கள், தங்களின் பூர்வீக மொழியாக பேசி வருகின்றனர். 

இருப்பினும், சுமத்திரா, சரவாக், போர்னியோ தீவின் மேற்கு கலிமந்தான் நிலப்பகுதிகளில் வாழும் மக்கள் மலாய் மொழியைப் பேசி வருவதால், அந்த மொழியைப் பேசுவோரின் எண்ணிக்கை 215 மில்லியனாக இருக்கலாம் என்றும் சொல்லப்படுகிறது.

மலாய் மொழிக்கு வேறு பல அதிகாரப்பூர்வ பெயர்களும் உள்ளன. *பகாசா கெபாங்சான்*, *பகாசா நேசனல்* என்று சில மலேசிய மாநிலங்களில் அழைக்கப்படுகிறது. சிங்கப்பூர், புருணையில் *பகாசா மலாயு* என்றும்; மலேசியாவில் *பகாசா மலேசியா* என்றும்; இந்தோனேசியாவில் *பகாசா இந்தோனேசியா* என்றும்; அழைக்கப்படுகின்றது.

## மொழி பிறப்பிடம்

மலாய் மொழியின் பிறப்பிடம் சுமத்திரா தீவாகும். அந்த மொழியின் மற்ற உறவு மொழிகளான மினாங்கபாவ் மொழியும் இங்குதான் தோன்றியது. தென் சுமத்திராவின் தாத்தாங் ஆற்றுப் பகுதிகளில் 7ஆம் நூற்றாண்டுக் கல்வெட்டுகள் கண்டெடுக்கப்பட்டன. அந்தக் கல்வெட்டுகளில் மலாய் எழுத்துகள் இருப்பதும் உறுதி செய்யப்பட்டது.

## மேற்கோள்கள்

## இவற்றையும் பார்க்க
* மலாயத் தமிழியல்

## வெளி இணைப்புகள்

பகுப்பு:மலேசிய மொழிகள்
பகுப்பு:இந்தோனேசிய மொழிகள்
பகுப்பு:புரூணை
பகுப்பு:மலாய-பொலினீசிய மொழிகள்
விமலகீர்த்தி சூத்திரம்

**விமலகீர்த்தி சூத்திரம்** அல்லது **விமலகீர்த்தி நிர்தேச சூத்திரம்**(विमलकीर्ति-निर्देश-सूत्र) இலக்கிய வளம் உள்ள ஒரு மகாயான சூத்திரம் ஆகும். இந்த சூத்திரம் மகாயான கருத்துகளை மிகவும் விரிவாக விவரிக்கின்றது. அதிலும் முக்கியமாக அத்வைத கருத்தினை விரித்துரைக்கிறது. இந்த சூத்திரம் விமலகீர்த்தி போதிசத்துவரால் உபதேசிக்கப்பட்டது. மேலும் இதில் விமலகீர்த்தி சூன்யத்தனமையை குறித்து விவரிக்கையில் இவ்விதமான கருத்துகள் உபதேசிக்கப்பட்டன. 

விமல்கீர்த்தி சூத்திரத்துக்கு கீழ்க்கணட மூன்று புகழ்பெற்ற சீன மொழி பெயர்ப்புகள் உள்ளன

*Wéimójié suǒshuō jīng (குமாரஜீவர்; T 475.14.537a-557b)
*Shuō wúgòuchēng jīng (சூவான் சாங்க் . T 476.14.557-587) 
*Fóshuō wéimójié jīng (லோகக்‌ஷேமர் . T 474.14.519-536) 

இதைத் தவிர்த்து இதற்கு முன்னர் சீகியான்(223-228), தர்மாகரர்(308), உபாசூன்யர்(545), ஞானகுப்தர்(591) ஆகியோரும் இதை மொழிபெயர்த்துள்ளனர். 

எனினும் குமாரஜீவரின் மொழிபெயர்ப்பே மிகவும் பரவலாக போற்றப்படுகிறது, 

## வெளி இணைப்புகள்
*விமலகீர்த்தி நிர்தேச சூத்திரம் 
*விமலகீர்த்தி நிர்தேச சூத்திரம் 

பகுப்பு:மகாயான சூத்திரங்கள்
உக்கிர மூர்த்திகள்

**உக்கிர மூர்த்திகள் ** என்பது பௌத்தர்களால் வணங்கப்படும் உக்கிர உருவத்தில் இருக்கும் தேவர்கள் அல்லது போதிசத்துவர்களைக்குறிக்கும். இவர்கள் அமைதியான போதிசத்துவர்களின் அல்லது தேவர்களின் உக்கிரமான அவதாரங்களாக கருதப்படுகின்றனர். இவர்களது உக்கிரத்தை குறிக்க, இவர்கள் மிகவும் பயமுறுத்தும் வகையிலும், ரத்தம், மண்டை ஓடு போன்றவற்றை தாங்கியவர்கள் போலவும் பயங்கரமாக சித்தரிக்கப்படுகின்றனர்.

இவர்களுடைய சித்தரிப்பு பௌத்த கருத்துகளுக்கு அந்நியமாக தோன்றினாலும், இவர்களில் சித்தரிப்பு வெறும் உருவகமே என்பதை கருத்தில் கொள்வது அவசியம். இவர்கள் இந்த உக்கிரம் மனதில் எழும் தீய எதிர்மறையான எண்ணங்களை அழிக்க நிகழும் ஆற்றல் மிகுந்த செயல்களின் உருவகம் ஆகும். எனவே இவர்கள் நம்முடைய தீய எண்ணங்களை அழிப்பத்தற்கு எடுத்துக்கொள்ளும் முயற்சிகளின் அடையாளமே இந்த உக்கிர மூர்த்திகள். மேலும் இவர்கள் தர்மத்தை பின்பற்றுவர்களின் பாதுகாவலர்காளகவும் விளங்குகின்றனர். 

உக்கிர மூர்த்திகளை கீழ்க்கண்ட பிரிவுகளாக பிரிக்கலாம்:http://www.khandro.net/deities_wrathful.htm

* ஹேருகர்கள்
* *பாலர்கள்(पाल)*(காவலர்கள்), இவர்களை கீழ்க்கண்ட மூன்று உட்பிரிவுகளாக பிரிக்கலாம்:
** தர்மபாலர்கள் - தர்மத்தின் காவலர்கள்
** லோகபாலர்கள் - உலகத்தை காப்பாற்றுப்வர்கள்
** ஷேத்ரபாலர்கள்(க்ஷேத்ரபாலகர்கள்)- ஒரு குறிப்பிட்ட இடத்தை காப்பவர்கள்
* வித்யாராஜாக்கள் - புத்தர்களின் காவலர்கள் 

## மேற்கோள்கள்

பகுப்பு:உக்கிர மூர்த்திகள்
தாரணி

**தாரணிக்கள்** (धारणी) என்பவை பொதுவாக பாளி, சமசுகிருதச் சொற்களைக் கொண்ட புத்த மந்திரங்கள், மனனக் குறிகள், வேள்விக் கோவைகள், ஓதற்கோவைகள். வரலாற்றுமுறையில் புத்த இலக்கியத்தின் பெரும் பகுதியாக உள்ளடங்கும் இவற்றை, புத்த மதப் பின்பற்றாளர்கள், தங்களைப் பாதுகாக்கக் கூடியதாகவும் தங்களுக்கு நற்பேற்றை அளிப்பதாகவும் கருதுகின்றனர், இந்தப் பொருளில் அவை *பரித்தாக்கள்* என்றும் வழங்கப்படுகின்றன.  பெரும்பாலானவை சமசுகிருதத்திலும் பாளியிலும் உள்ளன, சித்தம் போன்ற எழுத்துக்களால் எழுதப்பட்டுள்ளன, மேலும் சீனம், கொரியம், சப்பானியம், சிங்களம், தாய் மற்றும் வட்டார எழுத்துமுறைகளிலும் ஒலிபெயர்க்கப்பட்டுள்ளன.

இந்தச் சொற்கோவை சடங்குகளிலும், சில செயல்கள் நடைபெற வேண்டியும் ஒதப்படும். *மந்திரங்களும்* *தாரணியும்* நெருங்கிய தொடர்புடையவை: சில சமயங்களில் ஒத்த பொருளுடைய சொற்களாகவே கருதப்படுகின்றன. எனினும் இவ்விரண்டின் பயன்பாடும் வேறு வேறு ஆகும்.

## [[சொற்பிறப்பியல்]]
தாரணி (धारणी) என்ற சொல் சமசுகிருத வேர்ச்சொல்லான திரு (धृ) என்பதில் இருந்து தோன்றியதாக கருதப்படுகிறது. திரு என்றால் பெற்றிருத்தல், வைத்திருத்தல் என்று பொருள். எனவே தாரணி என்பது ஒரு சூத்திரத்தின் அனைத்து பொருள்களையும் தன்னுள் அடக்கிய சொற்கோவை எனக் கருதலாம். தாரணிகள் பொதுவாக நன்மைகள் நடைபெறவும் இன்னல்களிலிருந்து விடுபடவும் புத்த மத பின்பற்றாளர்களால் ஓதப்படுகின்றன.

## வேறுபாடு

தாரணிகளையும் மந்திரங்களையும் வேறுபடுத்துதல் மிகவும் கடினம். அனைத்து மந்திரங்களையும் தாரணிகள் எனக்கொள்ளலாம் , ஆனால் அனைத்து தாரணிகளையும் மந்திரங்கள் எனக் கொள்ள இயலாது. மந்திரங்கள் பொதுவாக குறைவான அளவுடையவை, பெரும்பாலும் நேரடிப் பொருளற்ற எழுத்துக்களையும் சொற்களையும் கொண்டிருப்பவை. எடுத்துக்காட்டாக, ஹூம், பட், ஹ்ரீ, த்ராம் போன்றவற்றைக் குறிப்பிடலாம்.

ஜப்பானில் ஷிங்கோன் முறை புத்தத்தை நிறுவிய துறவி கூக்காய், புத்த மந்திரங்கள் எளிதில் விளங்கவியலா சடங்குகளில் (esoteric) காணப்படுபவை என்றும் தாரணிகள் எல்லா புத்த சடங்குகளிலும் காணப்படுபவை என்றும் வேறுபடுத்துகின்றார். கூக்காய் மந்திரங்களைத் தாரணிகளின் ஒரு சிறப்பு வகையாக கருதினார். அவரைப் பொறுத்த வரையில் தாரணியின் ஒவ்வொரு எழுத்தும் உண்மையின் வெளிப்பாடாகும்.

## எடுத்துக்காட்டு
அவலோகிதேஷ்வரரின் ஆர்ய ஏகா தசமுக தாரணி (பொருள்: *உயரிய பதினோருமுக தாரணி*. திபெத்தியர்களின் மஹாகருணா தாரணி


***நமோ ரத்னத்ர்யாயே நம:***
***ஆர்யஜ்ஞான சாகர வைரோசன வ்யூஹராஜாய ததாகதாய அர்ஹதே சம்யக்ஸம்புத்தாய:***
***நம: ஸர்வ ததாகதேப்ய: அர்ஹதேப்ய: சம்யக்ஸம்புத்தேப்ய:***
***நம: ஆர்ய அவலோகிதேஷ்வராய போதிசத்த்வாய மஹாசத்த்வாய மஹாகருனிகாய:***
***தத்யதா: ஓம் தர தர திரி திரி துரு துரு இதியே விதியே சலே சலே***
***ப்ராசலே குசுமே குசும்வரயே இலி மிலி ஜ்வாலம் அப்னயே ஸ்வாஹா***


## இவற்றையும் பார்க்கவும்
* பௌத்த மந்திரங்கள்
* ஜுவால மந்திரம்

## சான்றுகள்

பகுப்பு:பௌத்த மந்திரங்கள்
மார்வெல் மகிழ்கலை

**மார்வெல் மகிழ்கலை** (Marvel Entertainment, Inc.) என்பது அமெரிக்க நாட்டு மகிழ்கலை வணிக நிறுவனமாகும். இது 1933 ஆம் ஆண்டில் வரைகதை இதழ்களை வெளியிடும் நிறுவனமாக தொடங்கி, இன்று உலகின் பெரிய மகிழ்கலை நிறுவனங்களின் ஒன்றாக திகழ்கின்றது. இந்த நிறுவனம் முற்றிலும் வால்ட் டிஸ்னி நிறுவனத்திற்கு சொந்தமானதாகும்.

அமெரிக்க பண்பாட்டிலும் உலகமயமாதல் பண்பாட்டிலும் மார்வல் மகிழ்கலைக் கொம்பனி வெளியீடுகளின் தாக்கம் கணிசமானது. ஸ்பைடர் மேன்,  அயன் மேன், தோர், ஹல்க், கேப்டன் அமெரிக்கா, வால்வரின், எக்ஸ்-மென் போன்ற பல பரவலாக அறியப்பட்ட கதாபாத்திரங்களை இந்த நிறுவனமே அறிமுகப்படுத்தியது.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1998 நிறுவனங்கள்

பகுப்பு:அமெரிக்க பொழுதுபோக்கு நிறுவனங்கள்
பகுப்பு:நியூயார்க் நகரத்தை மையமாகக் கொண்ட ஊடக நிறுவனங்கள்
பகுப்பு:த வால்ட் டிஸ்னி கம்பனியின் துணை நிறுவனங்கள்
தர்மபாலர்கள்

**தர்மபாலர்கள்** என்பது வஜ்ரயான பௌத்தத்தில் வணங்கப்படும் உக்கிர மூர்த்திகள் ஆவர். தர்மபாலர்கள் என்றால் தர்மத்தை காப்பவர்கள் என்று பொருள். வஜ்ரயான பௌத்தத்தில் பல்வேறு தர்மபாலர்கள் வணங்கப்படுகின்றனர்.

வஜ்ரயான பௌத்தத்தில் இவர்கள் மற்ற உக்கிர மூர்த்திகளை போலவே மிகவும் பயங்கரமாக சித்தரிக்கப்படுகின்றனர். மேலும் இவர்கள் பல கரங்கள், தலைகள் கொண்டவர்களாக காட்சியளிக்கின்றனர். தர்மபாலர்கள் பயமுறுத்தும் வகையில் இருந்தாலும் அவர்களை அனைவரும் கருணையின் வடிவான போதிசத்துவர்களின் உக்கிர உருவங்களாக இருப்பதால் இவர்கள் இந்த உக்கிரம் உயிர்களின் நன்மைகளுக்கே எனக் கருதப்படுகிறது. 

திபெத்தில், கீழ்க்கண்ட 8 முக்கிய தர்மபாலர்கள் வணங்கப்படுகின்றனர்:

* மகாகாலன்
* யமன் 
* யமாந்தகர் 
* ஹயக்ரீவர் 
* குபேரன் 
* ஸ்ரீதேவி 
* சங்பா
* பிராண ஆத்மன் 

தர்மபாலர்களை வழிபடும் வழக்கம் பழங்கால இந்தியாவிலே தொன்றியது. பிறகே தந்திர பாரம்பரியத்தின் மூலமாக திபெத்துக்கு ஜப்பானுக்கும் பிற்காலத்தில் பரவியது. 

திபெத்தில், ஒவ்வொரு புத்தமடமும் ஒரு தர்மபாலகரை வணங்குவது வழக்கமாக உள்ளது. பரவலாக வணங்கப்படும் தர்ம்பாலகர்களின் போதிசத்துவர்களின் அம்சமாகவே வணங்கப்படுகின்றனர். 

தர்மபாலகர்கள் தர்மத்தை காக்கும் பொறுப்புடைய்வர்கள். மேலும் இவர்கள் தர்மத்தை பின்பற்ற விடாமல் தடுக்கக்கூடிய அனைத்து உள்ளார்ந்த மற்றும் வெளிப்புறத் தடைகளை களைந்து தர்மத்தின் பின்பற்றக்கூடிய ஒரு நல்ல மனநிலையை அருளக்கூடியவர்கள் என கருதப்படுகின்றனர். தர்மபாலகர்கள் புத்தர்களாகவோ அல்லது போதிசத்துவர்களாகவும் இருக்கலாம். சூன்யத்தன்மையைப் புரிந்து கொண்ட தர்மபாலர்களே சரணடைவதற்கு தகுதியானவர்களாக கருதப்படுகின்றனர். 

## இவற்றையும் பார்க்க
* லோகபாலர்கள்

பகுப்பு:தர்மபாலர்கள்

## மேற்கோள்கள்
பிராண ஆத்மன்

**பிராண ஆத்மன்** திபெத்திய பௌத்தத்தில் வணங்கப்படும் ஒரு தர்மபாலர் ஆவார். இவரை திபெத்திய மொழியில் **பெக்ட்ஸே** என அழைப்பர். இவர் ஹயக்ரீவ தந்திரத்தின் பாதுகாவலராக கருதப்படுகிறார் 

தர்மபாலகராக கருதப்படும் இவர், பழங்காலத்தில் போர்க்கடவுளாகவே மத்திய ஆசியாவில் வணங்கப்பட்டுவந்தார். இவர் ஒர் யக்‌ஷனுக்கும் ராட்சசிக்கும் பிறந்ததாக கருதப்படுகிறார். இவர் இன்னும் புத்தநிலை அடையாமல் இருப்பதால் கீழ்நிலை பாதுகாவலராக கருதப்படுகிறார். எனவே ஒரு பௌத்தர் இவரிடம் சரணம் அடைய இயலாது ஆனால் இவரை காவலராக வழிபட முடிய்ம். தர்மத்தை பின்பற்றவர்களை பாதுகாக்கவும் மடங்களை பாதுகாக்கவும் இவரை வழிபடலாம். 

## வெளி இணைப்புகள்

* ஓவியங்கள்
* பிராண ஆத்மன் காட்சிப்பொருள்கள் 

பகுப்பு:தர்மபாலர்கள்
போதிசத்துவ உறுதிமொழிகள்

**போதிசத்துவ உறுதிமொழிகள்** என்பது மகாயான பௌத்தத்தில் போதிசத்துவர்களால் எடுத்துக்கொள்ளப்படும் உறுதிமொழிகள் ஆகும். போதிசத்துவர்கள் பிரபஞ்சத்தில் உள்ள அனைத்து உயிர்களும் சம்சாரத்தில் இருந்து விடுவித்து நிர்வாண நிலை எய்த வேண்டி இவ்வாறான உறுதிமொழிகளை பூண்டுகின்றனர். போதிசத்துவர்கள் தாங்கள் மட்டும் போதிநிலை அடையாது உலகில் உள்ள உயிர்கள் அனைத்தும் உயிர்களும் அந்நிலையை எய்த வேண்டும் என்ற நல்லெண்ணம் உடையவர்கள். எனவே எண்ணிலடங்கா நற்கர்மங்களை சேர்ப்பதற்காக இவ்வாறான உறுதிமொழிகளை எடுக்கின்றனர். இந்த நற்கர்மங்களை பிற உயிர்களுக்கு அவர்கள் போதிநிலை அடையவதற்கு உதவும் வகையில் அவ்வுயிர்களுக்கு கொடுக்கின்றனர். எனவே இந்த உறுதிமொழிகள் பிறரின் நண்மைக்காகவும் போதிசத்துவரின் அளவற்ற கருணையின் காரணமாகவும் மேற்கொள்ளப்படுபவை. இதற்கான நயமான உதாரணமாக அவதாம்சக சூத்திரத்தில் சமந்தபத்திரரின் உறுதிமொழிகளை எடுத்துக்கொள்ளலாம். 

பௌத்தர்களும் இது போன்ற உறுதிமொழிகளை தங்களுடைய ஆன்மீக பயனத்தை துவங்குவதற்காக எடுத்துக்கொள்வதுண்டு. 

கீழ்க்கண்ட உறுதிமொழிகள் ஸென் பிரிவினர் எடுத்துக்கொள்வது: 

## பிரம்மஜால சூத்திரம்
பிரம்மஜால சூத்திரத்தில் பத்து முதன்மையான உறுதிமொழிகளும் 48 ஏனைய உறுதிமொழிகளும் உள்ளன.

கீழ்க்கண்டவையே பத்து முதன்மையான போதிசத்துவ உறுதிமொழிகள்:

#உயிர்களை கொல்லாதிருத்தல்
#எதையும் திருடாதிருத்தல்
#பாலியல் தீ நடத்தைகைளில் பங்குகொள்ளாதிருத்தல்
#பொய் சொல்லாதிருத்தல்
#மதுவகைகளின் வணிகம் செய்யாதிருத்தல்
#பௌத்தர்களால் ஏற்படும் குறைகளையும் தவறுகளை பற்றி பேசாதிருத்தல்
#தன்னை போற்றி பிறரை சிறுமைபடுத்தாருத்தல்
#யாசகம் கேட்பரிடம் புண்படுத்தும் வார்த்தைகளையும் கஞ்சத்தனத்தையோ காட்டாதிருத்தல்
#பிறர் மீது வஞ்சம் கொள்ளாதிருத்தல்
#மூன்று ரத்தினங்களையும்(புத்தம், தர்மம், சங்கம்) தூற்றாதிருத்தல்

## இவற்றையும் பார்க்கவும்
*போதிசத்துவர்
*ததாகதகர்பம்

## மேற்கோள்கள்
* Asanga's Chapter on Ethics With the Commentary of Tsong-Kha-Pa: The Basic Path to Awakening, the Complete Bodhisattva, translated by Mark Tatz, ISBN-10: 088946054X
* Complete Explanation of the Pratimoksha, Bodhisattva and Vajrayana Vows: "Buddhist Ethics" (Treasury of Knowledge: Book Five), Jamgon Kongtrul Lodro Taye, 
* Ngari Panchen: *Perfect Conduct: Ascertaining the Three Vows*, ; commentary by Dudjom Rinpoche
* *The Bodhisattva Vow*, by Geshe Sonam Rinchen, ISBN-10: 1559391502

## வெளி இணைப்புகள்
*பொதிசித்தத்தின் எட்டு உறுதிமொழிகள்
*முதன்மையாக எட்டு உறுதிமொழிகள் மற்றும் 
*மற்றும் ஏனைய 48 உறுதிமொழிகள் 

பகுப்பு:பௌத்த மெய்யியல்
ஹரல்ட் ஹோல்ட்

**ஹரல்ட் எட்வர்ட் ஹோல்ட்** (*Harold Edward Holt*, ஆகஸ்ட் 5, 1908 &ndash; இறப்பு அநுமானிக்கப்பட்டது: டிசம்பர் 17, 1967) ஆஸ்திரேலியாவின் 17வது பிரதமராக 1966 - 1967 காலப்பகுதியில் இருந்தவர். இவர் விக்டோரியா மாநிலத்தின் செவியட் கடலில் குளிக்கும் போது திடீரென காணாமல் போனதையடுத்து இவரது பதவிக்காலம் டிசம்பர் 17, 1967இல் முடிவுற்றது. அவர் இறந்ததை ஆஸ்திரேலிய அரசு டிசம்பர் 19 இல் அதிகாரபூர்வமாக அறிவித்தது.

ஹோல்ட் மொத்தம் 32 ஆண்டுகள் நாடாளுமன்றத்தில் உறுப்பினராக இருந்திருக்கிறார். பல ஆண்டுகள் அமைச்சரவையிலும் இடம்பெற்றிருக்கிறார். வியட்நாம் போரில் ஆஸ்திரேலிய இராணுவத்தை ஈடுபடுத்தியமைக்கு ஹோல்ட் இன்னமும் நினைவுகூரப்படுகிறார்.

## வியட்நாம் போரில் ஹோல்ட்
ஹோல்ட்டின் பதவிக்காலத்தில் வியட்நாம் போர் ஒரு முக்கிய வெளிநாட்டுக் கொள்கைப் பிரச்சினையாக இருந்தது. இப்போரில் கூடுதலான இராணுவத்தினரை ஈடுபடவைத்தார். பதவிக்கு வந்த அதே மாதத்தில் வியட்நாம் போரில் ஈடுபட்ட படையினரின் எண்ணிக்கையை மூன்று மடங்காக, 4,500 ஆக, அதிகரித்தார். ஹோல்ட் மிகவும் தீவிரமான அமெரிக்க சார்புக் கொள்கையுடையவராக இருந்தார். அமெரிக்க அதிபர் லின்டன் ஜோன்சனுடன் மிக நெருக்கமான தொடர்பைப் பேணிவந்தார்.

## மறைவு குறித்த வதந்திகள்

ஹோல்ட்டின் இறப்புக் குறித்து பல வதந்திகள் பலராலும் முன்வைக்கப்பட்டன. அவர் தற்கொலை செய்து கொண்டார் அல்லது ரஷ்ய அல்லது சீன நீர்மூழ்கிக் கப்பலினால் கடத்தப்பட்டார் என்றும் பலர் விவாதிக்கின்றனர்.

1983 இல் பிரித்தானிய ஊடகவியலாளர் அந்தனி கிறே என்பவர் வெளியிட்ட நூலின் படி ஹோல்ட் மக்கள் சீனக் குடியரசின் உளவாளி என்றும் சீன நீர்மூழ்கிக் கப்பலினால் இவர் கடத்தப்பட்டார் என்றும் எழுதியுள்ளார்.

ஆஸ்திரேலியத் தொலைக்காட்சி ஊடகவியலாளர் ரே மார்ட்டின் நவம்பர் 2007 இல் தயாரித்த விவரணத் திரைப்படம் ஒன்றில் ஹோல்ட் தற்கொலை செய்து கொண்டதாகக் குறிப்பிட்டுள்ளார். *[[த புலெட்டின்]]* இதழ் ஹோல்ட் தற்கொலை செய்து கொண்டதை ஆதரித்து எழுதியுள்ளது. ஹோல்ல்டின் அமைச்சரவை உறுப்பினரான டக் அந்தனி "ஹோல்ட் கடைசிக்காலங்களில் மனாநோயுற்றவராகக் காணப்பட்டார்" எனக் குறிப்பிட்டுள்ளார். ஆனாலும் ஹோல்ட் தற்கொலை செய்து கொண்டதை அவரது மகன் சாம் ஹோல்ட் மற்றும் முன்னாள் பிரதமர் மால்கம் பிரேசர் ஆகியோர் நிராகரித்திருந்தனர்.

இதுவரையில் அவரது மரணம் மர்மமாக இருந்தாலும் பெரும்பான்மையானோர் பெரும் கடல் அலையினால் அடித்துச் செல்லப்பட்டு இறந்திருக்கலாம் என்றே நம்புகின்றனர். அவரது உடல் இதுவரையில் கண்டுபிடிக்கப்படாத நிலையில் செப்டம்பர் 2, 2005 இல் மரணவிசாரணை அதிகாரியினால் வெளியிடப்பட்ட அதிகாரபூர்வ அறிக்கையில் ஹோல்ட் கடலில் மூழ்கியே இறந்தார் என அறிவிக்கப்பட்டது.

## மேற்கோள்கள்

## வெளி இணைப்புகள்
*ஹரல்ட் ஹோல்ட் 

பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலியப் பிரதமர்கள்
பகுப்பு:1908 பிறப்புகள்
பகுப்பு:1967 இறப்புகள்
யமி

**யமி அல்லது யமுனா(यमी)** வேதத்தில் முதல் பெண்ணாக கருதப்படுகிறார். யமன் இவருடைய இரட்டை சகோதரர் ஆவார். இவர்கள் இருவரும் சூரிய தேவன் மற்றும் சூரியனின் முதலாவது மனைவி சந்தியா தேவிக்கும் பிறந்தவர்கள் ஆவார். யமியை யமுனா எனவும் அழைப்பர்.  

யமுனா அதே பெயருடைய நதியின் அதிபதியாக உள்ளார். மேலும் யமிக்கு யாமினி(यामीनी) என்ற பெயரும் உண்டு இதற்கு இரவு என்று பொருள். யமி கருமை நிறத்துடன் ஆமையை வாகனமாக கொண்டவராக சித்தரிக்கப்படுகிறார். 

மேலும் பாகவத புராணத்தில் கிருஷ்ணனின் துணையாகவும் வணங்கப்படுகிறார்.

## மேற்கோள்கள்
**Dictionary of Hindu Lore and Legend* () by Anna Dhallapiccola

பகுப்பு:பௌத்த தேவதாமூர்த்திகள்
பகுப்பு:இந்து பெண் தெய்வங்கள்
ஹாரிதி

thumb|குழந்தையை பேணுபவராக ஹாரிதி
thumb|ஹாரிதி தன் துணை பஞ்சகருடன்
thumb|right|ஹாரிதி - ஜப்பானிய ஓவியம்

**ஹாரிதி(हारीती)** பௌத்தத்தில் குழந்தையின் பாதுகாப்புக்கும், நற்பிரசவத்திக்கும், குழந்தைகளின் நல்வளர்ப்புக்கும், தாம்பத்திய புரிந்துணர்வுக்கும், காதல் மற்றும் குடும்பத்தின் பாதுகாப்புக்கு அதிபதியாக கருதப்படுபவர் ஆவார். இவரை ஜப்பானிய மொழியில் **கிஷிமொஜின்** என அழைப்பர். குழந்தைப்பேறற்ற பெண்களும் குழந்தை பெறுவதற்காக ஹாரிதியிடம் முறையிடுவர். 

## தோற்றம்

ஆரம்பத்தில், ஹாரிதி நர மாமிசம் தின்னும் அரக்கியாக இருந்தார். இவருக்கு நூற்றுக்கணக்கான பிள்ளைகள் இருந்தனர். அனைவரையும் இவர் போற்றி பாதுகாத்து வந்தார். எனினும் அக்குழந்தைகளின் உணவுக்காக பல்வேறு குழந்தைகளை களவாடி கொன்ற வண்ணம் இருந்தார். இதனால பாதிக்கப்பட்ட இறந்த குழந்தகைளின் தாய்மார்கள் புத்தரிடம் முறையிட்டனர். 

புத்தர் ஹாரிதியின் இளைய மகனான ஐஜியை தன்னுடைய பிச்சை பாத்திரத்தினுள் ஒளித்துக்கொண்டார். ஹாரிதி தனது குழந்தையை பிரபஞ்சத்தின் அனைத்து இடங்க்ளிலும் தேடியும் அவளுக்கு கிடைக்கவில்லை என்ற நிலையில் இறுதியாக அவள் புத்தரின் உதவியை நாடினாள். நூற்றுக்கணக்கான குழந்தைகளுள் ஒரு குழந்தையை தொலைத்ததற்கே வருத்தப்படுபவள், அவள் கொன்ற பல நூறு குழந்தைகளின் தாய்மார்களின் நிலைமையை கற்பனை செய்யும் படி ஹாரிதியிடம் புத்தர் கூறினார். தன்னுடைய தவறை உணர்ந்த அவள் அனைத்து குழந்தைகளின் பாதுகாவலராக இனி இருப்பதாக புத்தரிடம் உறுதி அளித்தாள். 

சில கதைகளின் இவள் அவலோகிதரின் பெண் உருவான குவான் யின் உடைய அம்சமாகவும் கருதப்படுகிறார். 

பஞ்சிகர் இவருடைய துணை ஆவார். பஞ்சிகர் குபேரனின் 28 ய‌க்‌ஷ தளபதிகளுள் ஒருவர். 

## வேறு பெயர்கள்
* **காங்கிமொ**
* **காரிடே**
* **காரிடேமொ**
* **கிஷிபொஜின்**
* **கோயாசு கிஷிபொஜின்**

## வெளி இணைப்புகள்

* ஹாரிதி வரலாறு மற்றும் சித்தரிப்பு

பகுப்பு:பௌத்த தேவதாமூர்த்திகள்
பகுப்பு:இயக்கர்
பஞ்சிகர்

thumb|250px|பஞ்சிகரும் ஹாரிதியும்

பஞ்சிகர்(சீனம்:般闍迦) பௌத்தத்தில் குழந்தையின் பாதுகாவலராக கருதப்படும் ஹாரிதியின் துணை ஆவார். இவர் ஹாரிதியுடன் இணைந்து 500 குழந்தைகளை பெற்றதாக கருதப்படுகிறது. 

இவர் குபேரனின் இயக்கர் படைகளின் தலைமை தளபதியாக விளங்குபவர். இவருக்கு கீழ் மேலும் 27 தளபதிகள் இருந்தனர். 

பஞ்சிகரும் ஹாரிதியும் காந்தார முறையில் சித்தரிக்கப்படுகின்றனர். மேலும் இவர் பழங்கால இந்தியாவில் வழிபடப்பட்டிருக்கலாம் என கருதப்படுகிறது. 

பகுப்பு:பௌத்த குறுங்கட்டுரைகள்
பகுப்பு:பௌத்த தேவதாமூர்த்திகள்
பகுப்பு:இயக்கர்
பார்ப்பனியம்

**பிராமணியம்** அல்லது **வந்தேறி** என்பது ஒருவகைப்பட்ட நடைமுறையைக் குறிப்பதேயன்றி பிராமணர் என்று தம்மை அழைத்தும், குறிப்பிட்ட குழுக்களைச் சார்ந்த அனைத்து உறுப்பினர்களின் பண்பாட்டையோ, கலாசாரத்தையோ, உலகப் பார்வையையோ மட்டுமே குறிப்பன அன்று.

ஆரிய வேதங்களின் அடிப்படையிலமைந்த 'நால்வருணசாதி' அமைப்பின் கண்ணோட்டத்தைக் கொண்டு உலகில் நிகழும் அனைத்து நிகழ்வுகளுக்கும் விளக்கம் கூறி நியாயம் கற்பிக்க முயலும் அணுகுமுறையையே பிராமணியம் அல்லது பார்ப்பனியம் எனப் பொதுவாக அழைக்கலாம்.

பகுப்பு:சாதியம்
யோகாம்பரர்

**யோகாம்பரர்** (योगांबर) திபெத்திய பௌத்தத்தில் வணங்கப்படும் ஒரு பாதுகாவலர் ஆவார். இவர் அனுத்தரயோக தந்திர பிரிவைச் சேர்ந்தவர்

இவர் அபயகரகுப்தரின் வஜ்ரவாலி நூலின் மூலமாகப் பரவலாக அறியப்படுகின்றார்.

உக்கிர உருவம் உடைய இவர், நீல நிறத்தை உடையவராக இருக்கின்றார். இவருக்கு நீலம், வெண்மை, சிவப்பு ஆகிய மூன்று நிறங்களில் மூன்று முகங்கள் உள்ளன.

## வெளி இணைப்புகள்
*ஓவியங்கள்

பகுப்பு:பௌத்த தேவதாமூர்த்திகள்
ஸ்ரீதேவி (பௌத்தம்)

**ஸ்ரீதேவி** அல்லது **பெல்டென் லாமோ** (திபெத்திய மொழியில் புகழ்பெற்ற தெய்வம்) என்பவர் திபெத்திய பௌத்தத்தின் கெலுக் பிரிவினரால் ஞானம் பெற்றவராகக் வணங்கப்படும் தர்மபாலர் ஆவார். இவர் கௌதம புத்தரின் போதனைகளின் பாதுகாவலராக கருதப்படுகிறார். இவரை **ரேமதி** எனவும் அழைப்பர். உக்கிர மூர்த்தியான இவர் திபெத்தின் காவலராகவும் கருதப்படுகிறார்.

தலாய் லாமா மற்றும் பஞ்சென் லாமாவின் பாதுகாவலரான இவர் மகாகாலனின் துணையும் ஆவார். இவர் திபெத்திலும் மங்கோலியாவிலும் பரவலாக வணங்கப்படுகின்றார். 

## தோற்றம்

ஸ்ரீதேவி முற்காலத்தில் லாமோ லா-ட்ஸோ என்ற ஏரியின் காவல் தெய்வமாக இருந்ததாக கருதப்படுகிறார். இவர் முதல் தலாய் லாமாவான கெண்டுன் துருப்பின் கனவில் தோன்றி தலாய் லாமாவின் வழிமரபின் வரும் அனைவரையும் தான் காப்பாற்றுவதாக உறுதியளித்தார். 

இந்த ஏரியில் ஸ்ரீதேவியின் தோற்றம் *க்யெல்மொ மக்சொர்மா* என ஆழைக்கப்படுகிறது. இந்த உருவத்தில் இவர் மிகவும் அமைதியாக காணப்படுகிறார். இந்த ஏரியும் இவரது பெயரில் *பல்டென் லாமா காளிதேவா* என அழைக்கப்படுகிறது. இந்தப் பெயரிலிருந்து இவர் காளி தேவியின் அவதாரமாய கருதப்படுகிறார் என்பதை அறியலாம். 

சொகொர்க்யெல் மடத்தின் தெற்கே இருக்கும் மலையே ஸ்ரீதேவியின் இருப்பிடமாக கருதப்படுகிறது. 

## புராணக் கதைகள்

சொங்ட்ஸென் கம்போ என்பவரின் ஆட்சியின் போது, ஸ்ரீதேவி அவர் முன் தோன்றி, தனக்கு ஓர் உருவத்தை நிறுவினால், அரசரின் திருலங் புண்ணிய தலத்தைக் காப்பதாக உறுதி கூறினார் எனக் கூறப்படுகிறது. மேலும் இவர் லாலுங் பெல்க்யி டோர்ஜெவை பௌத்தத்துக்கு எதிராக இருந்த அரசன் லங்தர்மாவைக் கொலை செய்யக் கூறியதாகவும் கூறப்படுகிறது. எனவே தான் இவரை லாசாவின் தர்மபாலர் எனப் போற்றுகின்றனர். 

## சித்தரிப்பு

எட்டு தர்மாபலர்களுள் ஒரே பெண் ஸ்ரீதேவி மட்டுமே. இவர் நீல நிறத்துடனும், சிவப்பு கூந்தலுடனும் ரத்தக் கடலை தன்னுடைய வெண் கோவேறு கழுதையின் மீதேறி கடப்பதாக சித்தரிக்கப்படுகிறார். இந்தச் சித்தரிப்பு இவரது உக்கிரப் பண்பை உருவகப்படுத்துவதாக உள்ளது. தர்மபாலர் ஆவதற்கு முன்னர் தன்னுடைய மகனையே கொன்று சேணத்தின் போர்வையாக பயன்படுத்திக்கொண்டார் எனவும் நம்பப்படுகிறது. இவர் மகாகாளியின் ஒரு தோற்றமாகவும் சரஸ்வதியின் உக்கிர அவதாரமாகவும் கருதப்படுகிறார். இவர் மூன்று கண்கள் உடையவராகவும் அவ்வப்போது ரத்தத்தை அருந்துபவராகவும் சித்தரிக்கப்படுகிறார். 

## மேற்கோள்கள்

## வெளி இணைப்புகள்
*Sacred Visions: Early Paintings from Central Tibet, an exhibition catalog from The Metropolitan Museum of Art (fully available online as PDF), which contains material on Palden Lhamo (see index)
* Palden Lhamo
* Images of Shri Devi at Himalayan Art
* ஸ்ரீதேவி
* ஸ்ரீதேவியின் ஓவியங்கள்

 
பகுப்பு:தர்மபாலர்கள்
1606

**1606** (**[[ரோம எண்ணுருக்கள்|MDCVI]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 31 - இங்கிலாந்து மன்னன் முதலாம் ஜேம்ஸிற்கெதிராகவும் நாடாளுமன்றத்திற்கெதிராகவும் சதி முயற்சியில் இறங்கியமைக்காக காய் ஃபோக்ஸ் என்பவன் தூக்கிலிடப்பட்டான்.
* பெப்ரவரி 26 - டச்சு நாடுகாண்பயணி வில்லெம் ஜான்சூன் ஆஸ்திரேலியாவைக் கண்ட முதலாவது ஐரோப்பியர்.
* டிசம்பர் 20 - *வேர்ஜீனியா கம்பனியின்* மூன்று கப்பல்கள் ஆங்கிலேயர்களை ஏற்றிக் கொண்டு வேர்ஜீனியாவின் ஜேம்ஸ்டவுனை நோக்கிக் கிளம்பியது. இதுவே அமெரிக்காவில் இடம்பெற்ற முதலாவது நிரந்தர ஆங்கிலக் குடியேற்றத் திட்டமாகும்.

## நாள் அறியப்படாத நிகழ்வுகள்
* கத்தோலிக்க குருவானவர் றொபேட் டீ நொபிலி சமயப்பணியாற்ற மதுரையை வந்தடைந்தார்.
* வேல்சில் சென் இஸ்ம்மயில் கிராமம் முழுவது சூறாவளியில் அழிந்தது.

## பிறப்புகள்

## இறப்புகள்

## 1606 நாட்காட்டி

## மேற்கோள்கள்
மேலணை

250px|thumb|right|<center>மேலணையிலிருந்து கொள்ளிடத்தில் நீர் திறந்து விடப்படுகிறது.</center>
250px|thumb|right|<center>மேலணையில் தேக்கி வைக்கப்பட்டுள்ள காவிரி</center>
thumb|முக்கொம்பு முதல் கல்லணை வரை காவிரியின் வரைபடம்
**மேலணை,** *முக்கொம்பு அணை’* (Upper Anaicut, Mukkombu Anai) என்பது காவிரி ஆற்றின் குறுக்கே முக்கொம்பு என்னுமிடத்தில் உள்ள அணையாகும்.

## அணையின் விபரம்
இது திருச்சிக்கு மேற்கே முக்கொம்பு (மேலணை) 15 கி.மீ தொலைவில் கரூர் செல்லும் வழியில் உள்ளது. இங்கிருந்துதான் காவிரி ஆறானது காவிரி, கொள்ளிடம் என இரண்டாகப் பிரிகிறது. கொள்ளிடம் ஆறு  காவிரியின் வட புறமாகப் பாய்கிறது. காவிரியின் தென்புறம் முக்கொம்பும் வடபுறம் வாத்தலையும் உள்ளன. காவிரியில் வரும் தண்ணீர் முக்கொம்பில் இருந்து காவிரியைக் காட்டிலும் கொள்ளிடம் ஆறுவழியாக அதிக அளவில் வெளியேறி கடலில் கலந்து வந்தது.  இதை முறைப்படுத்தி அதிக அளவு நீரை பாசனத்துக்குப் பயன்படுத்தி முறைப்படுத்த ஆங்கிலேய அரசு முடிவெடுத்தது. இதையடுத்து காவிரிப்பாசனப் பகுதி பொறியாளராக 1829இல் பொறுப்பேற்ற சர் ஆர்தர் மணல் மேடுகளால் நீர் போக்கு தடைப்பட்டிருந்த கல்லணையில் மணல் போக்கிகளை அமைத்தார். கல்லணையின் கட்டுமான உத்தியால் கவரப்பட்ட அவர், கல்லணையை முன்மாதிரியாகக் கொண்டு, முக்கொம்பில் கொள்ளிடம் ஆற்றின் குறுக்கே 630 மீட்டர் நீளத்தில் 40 அடி அகலத்தில் ஆறு அடி உயர 45 மதகுகள் கொண்ட மேலணையைக் கட்டினார். இந்தப் பணிகள் 1834இல் தொடங்கி 1836இல் முடிக்கப்பட்டது. அதன் பிறகு 1846இல் அணையின்மீது பாலம் உள்ளிட்டவை கட்டப்பட்டன. இவ்வணையிலிருந்து காவிரியின் தென்புறமாக கால்வாய் வெட்டப்பட்டு பாசன வசதி ஏற்படுத்தப்பட்டுள்ளது. இதன்மூலம் கொள்ளிடம் ஆற்றில் தண்ணீர் சென்று கடலில் கலப்பது தடுக்கப்பட்டது. மேலும் வெள்ளக் காலத்தில் மட்டும் பெருகி வரும் நீரானது  இவ்வணை மூலம் கொள்ளிடத்தில் திருப்பி விடப்பட்டு காவிரி டெல்டாப் பகுதி பாதுகாக்கப்படுகிறது. இவ்வணைப் பகுதியில் உள்ள பூங்காவும், இவ்வணையும் சுற்றுலா இடங்களாகத் திகழ்கின்றன.

மேட்டூர் அணையில் இருந்து 177 கிலோ மீட்டர் தொலைவில் கட்டப்பட்டுள்ள இந்த மேலணையில் இருந்து அதிகபட்சமாக வினாடிக்கு 2.70 லட்சம் கன அடி தண்ணீர் திறக்க இயலும்.

## பாலம் உடைந்தது
2018 ஆகத்து 22 அன்று இரவு இந்த அணையில் காவேரி வெள்ள அபாய நீர் வரத்தை கொள்ளிடத்தில் கதவணைகள் திறந்துவிடப்பட்டதால் கொள்ளிடம் பாலத்தின் ஐந்தாவது தூண் முதல் அடுத்தடுத்து தொடர்ச்சியாக ஒன்பது தூண்களும், மதகுகளும் 408 அடி நீளத்துக்கு உடைந்து ஆற்று வெள்ளத்தில் அடித்துச் செல்லப்பட்டன.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள அணைகள்
பகுப்பு:காவிரி ஆற்றின் குறுக்கே கட்டப்பட்ட அணைகள்
பகுப்பு:சோழர் கட்டிடக்கலை
மக்காவு

**மக்காவு சிறப்பு நிர்வாகப் பிரிவு** (*Macau Special Administrative Region*), பொதுவாக **மாக்காவு** (*Macau* அல்லது *Macao*), என்பது மக்கள் சீனக் குடியரசின் இரண்டு சிறப்பு நிர்வாகப் பகுதிகளில் ஒன்றாகும். மற்றையது ஹாங்காங் ஆகும். இது டிசம்பர் 20, 1999 இல் அமைக்கப்பட்டது. இதன் எல்லைகளாக வடக்கே குவாங்டொங் மாகாணம், கிழக்கு, மற்றும் தெற்கில் தென்சீனக் கடல் ஆகியன அமைந்துள்ளன. இதன் மேற்குப்பகுதியில் பேர்ள் ஆறு ஓடுகிறது. புடவைத் தொழில், இலத்திரனியல் மற்றும் விளையாட்டுப் பொருட்கள் ஆகியவை இங்கு மிக முக்கிய பொருளாதார வளத்தைத் தருகின்றன.

போர்த்துக்கீச வியாபாரிகள் முதன் முதலில் இங்கு 16ம் நூற்றாண்டில் குடியேறினர். பின்னர் இது போர்த்துகலினால் 1999 வரையில் சீனாவுக்குக் கையளிக்கப்படும் வரையில் ஆளப்பட்டு வந்தது. சீன-போர்த்துக்கல் ஒப்பந்தத்தின்படி மக்காவு முழுமையான சுயாட்சியுள்ள அமைப்பாக குறைந்தது 2049 ஆம் ஆண்டு வரையில் இருக்கும் என இரு தரப்பினாலும் ஏற்றுக் கொள்ளப்பட்டுள்ளது. "ஒரு நாடு, இரண்டு ஆட்சிகள்" என்ற கொள்கைப்படி மக்காவுவின் எல்லைப் பாதுகாப்புக்கும் வெளிநாட்டுறவுக்கும் சீனாவின் மத்திய அரசு பொறுப்பாகும். அதே நேரத்தில் மக்காவுக்கு அதன் உள்நாட்டு விவகாரங்களில் (சட்டம், காவற்துறை, நாணயம், வரி போன்றவை) தன்னதிகாரம் இருக்கும்.

## இதனையும் காண்க
* மக்காவு வரலாறு
## மேற்கோள்கள்

## வெளி இணைப்புகள்
* மக்காவு அரசின் நுழைவாயில் 
* அரச ஆங்கிலப் பக்கம் 
* மக்காவு நகர உலா
* மக்காவு சுற்றுலா 


பகுப்பு:சீனாவின் நிர்வாகப் பிரிவுகள்
பகுப்பு:சீனாவின் சிறப்பு நிர்வாகப் பகுதிகள்
ஏகஜடி

**ஏகஜடி**(एकजटी) அல்லது **ஏகஜட**(एकजट) பௌத்தத்தில் வணங்கப்படும் 21 தாராக்களில் ஒருவர் ஆவார். இவர் மிகவும் உக்கிரமானவராகவும் ஆற்றல்வாய்ந்தவராகவும் கருதப்படுகிறார். 

இவர் பச்சை தாராவின் மண்டலத்தில் காணப்படுகிறார். எதிரி பயம் நீக்குதல், மகிழ்ச்சியை பரப்புதல் மற்றும் போதி அடைவதற்கு தடைகளாக இருப்பவைகளை நீக்குதல் முதலியவை இவருடைய சக்திகளாக கருதப்படுகின்றன. 

ஏகஜடி ரகசிய மந்திரங்களின் பாதுகவலராகவும் கருதப்படுகிறார். அதனால் தான் இவருடைய மந்திரமும் இரகசியமாக இருப்பதாக கருதப்படுகிறது. 

மேலும் ஏகஜடி மகாசித்தி போதனைகளின் பாதுகாவலராக கருதப்படுகிறார். 

## சித்தரிப்பு
இவர் நீல நிற தோலுடனும் சிகப்பு உச்சிக்கொண்டையுடனும் காணப்படுகிறார். இவருக்கு ஒரு தலை, ஒரு மார்பு, இரண்டு கரங்கள் மற்றும் முக்கண்ணும் உள்ளன. எனினும் இவர் பன்னிரு தலைகளுடனும் 24 கரங்களுடனும் கூட சித்தரிக்கப்படலாம். இவருடைய ஆயுதங்கள் வாள், கத்தி, வஜ்ரம் மற்றும் நீல நிற தாமரை கோடரி

பொதுவான தோற்றத்தில், இவர் கைகளில் கோடரி, கட்வங்கம் மற்றும் கபால பாத்திரத்துடன் காணப்படுகிறார். இவருடைய கட்வங்கத்தில் அக்ஷோப்யரின் உருவம் பொறிக்கப்பட்டுள்ளது

இவருடைய நடத்தை உறுதியை குறிக்கிறது. ஆணவத்தின் அடையாளாமன சவத்தின் மீது தன் வலது காலை வைத்துள்ளார். இவர் புண்ணகிக்கும் போது இரு நாக்கும் ஒரு பல்லும் வெளிப்படுகிறது. கபாலத்தால் ஆன மாலையும் புலித்தோலையும் அனிந்து காணப்படுகிறார். தாமரையின் மீது வஜ்ராசனத்தில் அமர்ந்துள்ளார் மேலும் அவரை சுற்றி அறிவாற்றலின் அடையாளமான தீப்பிழம்புகள் காணப்படுகின்றன. 

## மேற்கோள்கள்
* Beyer, Stephen (1973). *The Cult of Tara*. University of California Press. 
* Norbu, Namkhai (1986). *The Crystal and the Way of Light*. London: Routledge & Kegan Paul.  

## வெளி இணைப்புகள்
* ஏகஜடி ஓவியம் 

பகுப்பு:தர்மபாலர்கள்
கண்டதேவி

**கண்டதேவி** என்பது தமிழ்நாடு மாநிலத்தின் சிவகங்கை மாவட்டம் தேவகோட்டை வட்டத்திலுள்ள ஓர் ஊர் ஆகும்.

## சிவன் கோயில்
சிவகங்கை சமஸ்தான தேவஸ்தானத்திற்கு உட்பட்ட **சொர்ணமூர்த்தீஸ்வரர் கோயில்** இங்கு அமைந்துள்ளது.
thumb|கண்டதேவி சிவன் கோயில்
இக்கோயில் இறைவன் **சொர்ணமூர்த்தி** எனவும் இறைவி **பெரியநாயகி** எனவும் அழைக்கப்படுகின்றனர்.  எழிலாக அமைந்திருக்கும் ராஜ கோபுரத்தின் கிழக்கு முக விமானத்தில் வெள்ளை யானையில் தேவேந்திரன் வீற்றிருப்பது இந்தக்கோயிலின் சிறப்புகளில் ஒன்று.

செம்பராங்கல்லால் கட்டப்பட்டிருந்த இக்கோயிலை 19-ஆம் நூற்றாண்டில் கற்றளியாக விரிவு படுத்தி அணியொட்டியக்கால் மண்டபம், திருச்சுற்று, முகப்பு மண்டபம், ராஜ கோபுரம் அமைத்து நாட்டுக்கோட்டை நகரத்தார்கள் நந்தன வருடம் வைகாசி மாதம் (1892) குடமுழுக்கு செய்துள்ளனர். பின்னர் 01.02.1929-இல் இரண்டாவது குடமுழுக்கு செய்துள்ளனர்.

## குளம்
இவ்வூரின் நடுவே மிகப் பெரிய குளம் ஒன்று அமைந்துள்ளது. இக்குளம் **கண்டதேவி ஊருணி** என அழைக்கப்படுகிறது. 19ஆம் நூற்றாண்டில், அமராவதிபுதூர் வயிநாகரம் முத்தையா செட்டியார் இவ்வூர் சிவாலய திருப்பணி செய்த போது இக்குளத்தை அமைத்துள்ளார்.

## தேர்
இங்குள்ள சொர்ணமூர்தீஸ்வரர் கோயிலில் ஆண்டுதோறும் ஆனி மாதம் தேரோட்டம் நடைபெறும். ஆனால் தேரோட்டத்தின்போது பட்டியலின மக்கள் தேர் வடம் பிடிப்பதை  பிற்படுத்தப்பட்ட வகுப்பில் சிலர் எதிர்த்ததால் இங்கு பெரும் பிரச்சனை வெடித்தது. கடந்த 1998ம் ஆண்டு முதல் 2001ம் ஆண்டு வரை மற்றும் 2003ம் ஆண்டும் தேரோட்டம் நடைபெறவில்லை.

இதையடுத்து மாவட்ட நிர்வாகத்தின் பெரும் முயற்சியால் 2002, 2004, 2005, 2006 ஆகிய ஆண்டுகள் தேரோட்டம் நடைபெற்றது. இதையடுத்து கோவில் திருப்பணி காரணமாக தேரோட்டம் நிறுத்திவைக்கப்பட்டது. திருப்பணிகள் முடிந்தும் 2023 வரை தேரோட்டம் நடைபெறவில்லை. அரசின் பல சமாதான முயற்சிகளுக்குப் பின் 2024ல் தேரோட்டம் நடைபெற்றது. https://www.thehindu.com/news/cities/Madurai/after-17-years-kandadevi-car-festival-conducted-peacefully-with-emotional-devotees-participating/article68315573.ece

## சான்றுகள்
பகுப்பு:சிவகங்கை மாவட்டத்திலுள்ள ஊர்களும் நகரங்களும்
ஹெஸென்

**கெஸ்சன்**, ஜெர்மனியின் தென்கோடியில் அமைந்துள்ள 16 மாநிலங்களுள் ஒன்று. எசனின் தலைநகரம் வீஸ்பாடன் ஆகும்.

## சான்றுகள்

பகுப்பு:செருமானிய மாநிலங்கள்
வித்யாராஜாக்கள்

thumb|255px|குண்டலி

வஜ்ரயான பௌத்தத்தில், **வித்யாராஜாக்கள்** என்பது புத்தர்களையும் போதிசத்துவர்களையும் பாதுகாப்பவர்களை குறிக்கும். வித்யாராஜா என்றால் அறிவாற்றலின் அரசன் என்று பொருள். எனினும் இது சீனத்தில் "பிராகசமான அரசன்" என்ற மொழிபெயர்ப்பில் வழங்கப்படுகிறது. இவர்களை ஜப்பானிய மொழியில் **ம்யொ - ஓ** என அழைக்கப்படுகின்றனர்.

வித்யாராஜாக்களின் துணைகளை **வித்யாராணிகள்** என அழைப்பதுண்டு. எனினும் இப்பாகுபாடு பெரும்பாலும் செய்யப்படுவதில்லை.

## நம்பிக்கைகள்

பொதுவாக, வித்யாராஜாக்கள் புத்தர்கள் மற்றும் போதிசத்துவர்களின் பாதுகாவலராக கருதப்படுகின்றனர். அதிலும் குறிப்பாக **ஐந்து வித்யாராஜக்கள்** ஐந்து தியானி புத்தர்களின் பாதுகாவலர்களாக கருதப்படுகின்றனர்.

பௌத்த மறைபொருள் தத்துவத்தின் படி , புத்தர்களும் போதிசத்துவர்களும் தர்மத்தை கருணையின் மூலமும் அன்பின் மூலமும் போதிப்பவர்கள். ஆனால் விதயாராஜாக்கள் பயத்தின் மூலமாக மற்றவர்களை தர்மத்தை பின் பற்ற செய்பவர்கள்.

## சித்தரிப்பு

வித்யாராஜாக்கள் பெரும்பாலும் உக்கிர மூர்த்திகளைப் போல் பல முகங்கள், கரங்கள் முதலியவற்றோடு சித்திரக்கப்படுகின்றனர். கையில் ஆயுதங்கள் ஏந்தியவாறும் சில சிமயங்களில் கபாலம் மற்றும் மிருக தோல்களை அணிந்தவர்களாகவும் தீப்பிழம்புகள் சூழ இருப்பவர்களாகவும் காட்சியளிக்கின்றனர்.

இதற்கு விதிவிலக்கு மகாமயூரி. இவர் எப்போது அமைதியான தோற்றத்தில் மயில் வாகனத்தில் காட்சியளிக்கிறார்.

## வித்யாராஜாக்களின் பட்டியல்

* ஐந்து வித்யாராஜாக்கள்
** ஆசலர்
** திரிலோகவிஜயர்
** குண்டலி
** யமாந்தகர்
** வஜ்ரயக்‌ஷர்
* ராகராஜன்
* மகாமயூரி
* ஹயக்ரீவர்

## இவற்றையும் பார்க்கவும்
*தர்மபாலர்கள்
*உக்கிர மூர்த்திகள்
*சதுர்மகாராஜாக்கள்

## உசாத்துணை

பகுப்பு:உக்கிர மூர்த்திகள்
பகுப்பு:தர்மபாலர்கள்
1851

[thumb|230px| [மே 1: இங்கிலாந்தில் பளிங்கு அரண்மனையில் மிகப் பெரும் கண்காட்சி]]
**1851** (**[[ரோம எண்ணுருக்கள்|MDCCCLI]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 11 - சீனாவில் குயிங் அரசிற்கெதிராக ஹொங் க்சியூகான் என்பவர் தலைமையில் தாய்பிங் என்ற இராணுவக் குழு ஆரம்பிக்கப்பட்டது.
*  மார்ச் 30 - ஐக்கிய இராச்சியத்தில் மக்கள் தொகைக் கணக்கெடுப்பு நடத்தப்பட்டது.
* மே 1 - இங்கிலாந்தில் பளிங்கு அரண்மனையில் அனைத்துலக வர்த்தகக் கண்காட்சியை விக்டோரியா மகாராணி திறந்து வைத்தார். இது அக்டோபர் 18 வரை இடம்பெற்றது.
* மே 15 - தாய்லாந்தின் நான்காம் ராமா மன்னனாக முடிசூடினார்.
* ஜூலை 1 - விக்டோரியா குடியேற்றப் பகுதி நியூ சவுத் வேல்சில் இருந்து பிரிக்கப்பட்டது.
* செப்டம்பர் 18 - நியூ யோர்க் டைம்ஸ் இதழ் முதன் முதலில் வெளியிடப்பட்டது.
* அக்டோபர் - ராய்ட்டர்ஸ் செய்தித் தாபனம் ஆரம்பிக்கப்பட்டது.
* அக்டோபர் 24 - யுரேனஸ் கோளின் சந்திரன்கள் ஏரியல், உம்பிரியல் ஆகியன வில்லியம் லாசெல் என்பவாரால் கண்டறியப்பட்டது.
* டிசம்பர் 2 - பிரான்சின் ஜனாதிபதி *லூயிஸ் நெப்போலியன்* பிரெஞ்சு தேசிய சபையைக் கலைத்து தனது பதவிக்காலத்தை நீடிக்கும் புதிய அரசியல் சட்டத்தை அறிமுகப்படுத்தினான். பின்னர் தன்னை மூன்றாம் நெப்போலியன் என்ற பெயரில் நாட்டின் மன்னனாக அறிவித்தான்.
* டிசம்பர் 22 - இந்தியாவின் முதலாவது சரக்கு தொடருந்து உத்தராஞ்சல் மாநிலத்தில் ரூர்கீ நகரத்தில் ஓடவிடப்பட்டது.

## நாள் அறியப்படாதவை
* சென்னைப் பல்கலைக்கழகம் அமைக்கப்பட்டது.
* அவுஸ்திரேலியாவில் எட்வேர்ட் ஹார்கிரேவ்ஸ் என்பவரால் தங்கம் கண்டுபிடிக்கப்பட்டது.

## பிறப்புகள்
* ஏப்ரல் 16 - சேர் பொன்னம்பலம் இராமநாதன், இலங்கையின் தேசியத் தலைவர் (இ. 1930)

## இறப்புகள்
* அய்யா வைகுண்டர்

## 1851 நாட்காட்டி

## மேற்கோள்கள்

*
1915

[thumb|250px|right| '''[மே 7**: [[ஜேர்மனி]]யின் படகு ஒன்று லூசித்தானியா கப்பலைத் தாக்கி மூழ்கடித்தது.]]
**1915** (**MCMXV''') ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி - யாழ்ப்பாணம் முழுவதும் ஒரு வகை காய்ச்சல் பரவியதில் பலர் இறந்தனர்.
* ஜனவரி 12 - ஐக்கிய அமெரிக்காவின் கீழவை பெண்களுக்கு வாக்குரிமை வழங்வதற்கு எதிர்ப்புத் தெரிவித்தது.
* ஜனவரி 13 - இத்தாலியில் அவெசானோ நகரில் இடம்பெற்ற நிலநடுக்கத்தில் 12,000 பேர் கொல்லப்பட்டனர்.
* ஜனவரி 31 - முதலாம் உலகப் போர்: ஜெர்மனி ரஷ்யர்களுக்கெதிராக நச்சு வாயுவைப் பயன்படுத்தியது.
* மே 7 - முதலாம் உலகப் போர்: ஜேர்மனிக் கப்பலினால் லூசித்தானியா என்ற கப்பல் மூழ்கடிக்கப்பட்டதில் 1,198 பேர் கொல்லப்பட்டனர்.
* மே 22 - ஸ்கொட்லாந்தில் மாபெரும் தொடருந்து விபத்தில் 200 பேர் கொல்லப்பட்டனர்.
* மே 28 - சிங்கள-முஸ்லிம் கலவரம், 1915: இலங்கையின் கண்டியில் சிங்களவர்களுக்கும் முஸ்லிம்களுக்கும் இடையில் கலவரம் ஆரம்பித்து ஜூன் 5 இல் முடிவுக்கு வந்தது.
* ஜூலை 28 - ஐக்கிய அமெரிக்காவின் ஹெயிட்டி முற்றுகை ஆரம்பமானது.
* ஆகஸ்ட் - யாழ்ப்பாணம் மண்டை தீவுக் கடலில் படகொன்று மூழ்கியதில் 60 பேருக்கு மேல் கொல்லப்பட்டனர்.
* அக்டோபர் 12 - முதலாம் உலகப் போர்: பெல்ஜியத்தில் இருந்து கூட்டுப் படைகள் தப்புவதற்கு உதவியமைக்காக பிரித்தானிய தாதி எடித் சாவெல் என்பவர் ஜேர்மனியரினால் சுட்டுக் கொல்லப்பட்டார்.
* அக்டோபர் 15 - முதலாம் உலகப் போர்: ஆஸ்திரியா-ஹங்கேரி சேர்பியாவை முற்றுகையிட்டது.
* டிசம்பர் 22 - மலேசியாவின் இலங்கைத் தமிழரால் வாங்கப்பட்ட யாழ்ப்பாணம் என்று பெயரிடப்பட்ட விமானம் பிரித்தானிய வான்படைக்கு அன்பளிப்புச் செய்யப்பட்டது.

## திகதி குறிப்பிடாத நிகழ்வுகள்
* த புரோசிடிங்ஸ் ஆஃவ் த நேஷனல் அக்காடமி ஆஃவ் சயன்சஸ் இதழ் ஆரம்பிக்கப்பட்டது.

## பிறப்புகள்
* பெப்ரவரி 2 - குஷ்வந்த் சிங், இந்திய எழுத்தாளர் (இ. 2014)
* மார்ச் 15 - அழகு சுப்பிரமணியம், ஈழத்து எழுத்தாளர் (இ. 1973)

## இறப்புகள்

## நோபல் பரிசுகள்
* இயற்பியல் - வில்லியம் ஹென்றி பிராக், வில்லியம் லோரன்ஸ் பிராக்
* வேதியியல் - ரிச்சார்ட் வில்ஸ்டாட்டர்
* மருத்துவம் - வழங்கப்படவில்லை
* இலக்கியம் - ருமேயின் ரோலண்ட்
* அமைதி - வழங்கப்படவில்லை

## 1915 நாட்காட்டி

*
டார்வின்

**டார்வின்** என்னும் தலைப்பில் உள்ள கட்டுரைகள் கீழே உள்ளன.

* சார்லஸ் டார்வின், இயற்கையியல் அறிஞர்
* டார்வின் (ஆஸ்திரேலியா), வட மண்டலத் தலைநகர்
* சார்ல்ஸ் டார்வின் பல்கலைக்கழகம்
பானுமதி

பானுமதி என்பது இவற்றில் எதையாவது குறிக்கலாம்,

* பானுமதி (இராகம்), இராகம்.
* பானுமதி ராமகிருஷ்ணா, திரைப்பட நடிகை.
* ஆர். பானுமதி (நீதிபதி), ஜார்க்கண்ட் நீதிபதி.
-----
1690

**1690** (**[[ரோம எண்ணுருக்கள்|MDCXC]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 6 - முதலாம் லெப்பல்ட் மன்னனின் மகன் ஜோசப் ரோமின் மன்னன் ஆனான்.
* ஜனவரி 14 - கிளாரினெட் இசைக்கருவி ஜேர்மனியின் நூரென்பேர்க்கில் கண்டுபிடிக்கப்பட்டது.
* பெப்ரவரி 3 - ஐக்கிய அமெரிக்காவின் முதலாவது காகித நாணயம் மசாசூசெட்ஸில் அறிமுகப்படுத்தப்பட்டது.
* ஜூன் 26 - தென்மேற்கு இங்கிலாந்தின் நகரான டெயின்மவுத் நகரை பிரான்ஸ் முற்றுகையிட்டது.
* ஆகஸ்ட் 24 - கல்கத்தா நகரம் அமைக்கப்பட்டது.
* அக்டோபர் 7 - ஆங்கிலேயர் கியூபெக் நகரைத் தாக்கினர்.
* டிசம்பர் - யுரேனஸ் முதன் முதலில் ஜோன் ஃபிளாம்ஸ்டீட் என்பவரால் அவதானிக்கப்பட்டது.
* டிசம்பர் 24 - யாழ்ப்பாணத்தில் நத்தார் இரவு ஆராதனைக்காகக் கூடியிருந்த சுமார் 300 கத்தோலிக்கர்கள் டச்சுப் படைகளினால் அடித்துத் துன்புறுத்தப்பட்டனர்.
* டிசம்பர் 29 - இத்தாலியின் அன்கானோர் நகரில் நிலநடுக்கம் ஏற்பட்டது.

## நாள் அறியப்படாதவை
* பிரித்தானியக் கிழக்கிந்தியக் கம்பனி கூடலூரில் உள்ள புனித டேவிட் கோட்டையை மராத்தியர்களிடம் இருந்து வாங்கினர்.

## பிறப்புகள்
* பாஸ்கரராயர், எழுத்தாளர் (இ. 1785)

## இறப்புகள்

## 1690 நாட்காட்டி

பகுப்பு:1690
1690கள்

**1690கள்** என்றழைக்கப்படும் பத்தாண்டு காலம் 1690ஆம் ஆண்டு துவங்கி 1699-இல் முடிவடைந்தது.

## நிகழ்வுகள்
* யாழ்ப்பாணத்தில் ஒல்லாந்தர் ஆட்சி (1658 - 1796)
* 1692 - ஜோசப் வாஸ் அடிகள் இலங்கையில் கண்டியை அடைந்து அங்கு கத்தோலிக்க மதத்தைப் பரப்ப முயற்சித்து இரண்டாண்டுகள் சிறைப்பிடிக்கப்பட்டார்.
* 1694 - யாழ்ப்பாண டச்சுத் தளபதி பிளோரிஸ் புளொம் இறந்ததை அடுத்து ஹெண்ட்ரிக் சுவாடெக்குரூன் தளபதி ஆனான்.

## உலகத் தலைவர்கள்
* டென்மார்க்கின் ஐந்தாம் கிறிஸ்டியன் மன்னன் (1670 - 1699) 
* டென்மார்க்கின் நான்காம் பிரெடெரிக் மன்னன் (1699 - 1730)
* இங்கிலாந்து மற்றும் ஸ்கொட்லாந்து அரசி இரண்டாம் மேரி (1689 - 1694) 
* இங்கிலாந்து மற்றும் ஸ்கொட்லாந்து மன்னன் மூன்றாம் வில்லியம் (1689 - 1702)
* பிரான்ஸ் மன்னன் பதினான்காம் லூயி (1643 - 1715)
* ரோம் மன்னன் முதலாம் லெப்போல்ட்]] (1658 - 1705)
* ரஷ்யாவின் சார் ஐந்தாம் ஐவன் (1682 - 1696)
* ரஷ்யாவின் முதலாம் பீட்டர் (1682 - 1725)
* ஸ்பெயின் மன்னன் இரண்டாம் சார்ல்ஸ் (1665 - 1700) 
* சுவீடன் மன்னன் பதினோராம் சார்ல்ஸ் (1660 - 1697)
* சுவீடன் மன்னன் பன்னிரண்டாம் சார்ல்ஸ் (1697 - 1718)
* முகலாயப் பேரரசு மன்னன் அவுரங்கசீப் (1658 - 1707)
* மராட்டிப் பேரரசு]] மன்னன் ராஜாராம் சத்திரபதி

## இறப்புகள்
* 1694 - பிளோரிஸ் புளொம், யாழ்ப்பாணத்தின் டச்சுத் தளபதி

## மேற்கோள்கள்
பென்சைட்டென்

**பென்சைட்டென்** (*Benzaiten*) என்பது சப்பானில் இந்துக் கடவுள் சரசுவதிக்கு வழங்கும் சொல். பென்சைட்டென் சப்பானில் வணங்கப்படும் ஏழு அதிர்ஷ்ட தேவதைகளில் ஒருவர். சப்பானில் சரசுவதியின் வழிபாடு சுவர்ணபிரபாச சூத்திரம் மூலமாக ஆறாம் நூற்றாண்டுக்கும் எட்டாம் நூற்றாண்டுக்கும் இடைப்பட்ட காலத்தில் பரவியது. சுவர்ணபிரபாச சூத்திரத்தில் இவரை குறித்த ஒரு பிரத்யேக பகுதியே உள்ளது. மேலும் தாமரை சூத்திரத்திலும் இவரை குறித்த தகவல்கள் உள்ளன. இந்திர சரஸ்வதியை போலவே இவரும் கலை மற்றும் கல்வியின் அதிபதியாக வணங்கப்படுகிறார்.

ரிக்-வேதத்தில் சரஸ்வதி விரித்திரன் என்ற பாம்பு வடிவ அசுரனை அழித்ததாக கூறப்பட்டுள்ளது. எனவே தான் இவர் ஜப்பானில் பாம்புகள் மற்று டிராகன்களுடன் தொடர்புடையவராக கருதப்படுகிறார். இவருடைய முக்கியமான கோவில் டோக்யோ நகரில் இருநது 50 கி.மீ தெற்கே உள்ள எனோஷிமா தீவில் உள்ளது. ஜப்பானில் முழுக்க உள்ள பிற இடங்களிலும் இவருக்கு நிறைய கோவில்கள் காணப்படுகின்றன. எனோஷிமா தீவில் உள்ள கோவில்களை பற்றிய நூலில் இவர் முக்கியப் பங்கு வகிக்கிறார். இந்த நூலின் படி இவர் அநவதப்தம் என்ற ஏரியின் டிராகன் அரசனுடைய மூன்றாவது மகள் ஆவார்.

சரஸ்வதி ஷிண்டோ மத பெண் தெய்வங்களுடன் ஒன்றிணைந்து வழிபடப்படுகிறார்.

## வெளி இணைப்புகள்
*  ஆய்வுக்கட்டுரை 
* பென்ஸைடென் தொடர்புர்டைய புனித நூல்கள்

## மூலம்
*Japan and Indian Asia by Hajime Nakamura. Publisher: Firma KLM, 1961. Publication Date: 1961
*India and Japan: A Study in interaction during 5th cent - 14th century - By Upendra Thakur .

## மேற்கோள்கள்

பகுப்பு:ஜப்பானியத் தொன்மவியல்
பகுப்பு:இந்துக் கடவுள்கள்
1850கள்

**1850கள்** என்றழைக்கப்படும் பத்தாண்டு காலம் 1850ஆம் ஆண்டு துவங்கி 1859-இல் முடிவடைந்தது.

## நிகழ்வுகள்

### நுட்பம்
* பெசெமெர் முறை கண்டுபிடிக்கப்பட்டதைத் தொடர்ந்து உருக்கு தயாரிப்பு வளர்ச்சியடைந்தது.
* இலங்கையில் முதலாவது தொலைத்தந்தித் தொடர்பு கொழும்புக்கும் காலிக்கும் இடையிலும், பின்னர் கண்டிக்கும் மன்னாருக்கும் இடையில் ஏற்படுத்தப்பட்டது (1858).
* தொலைத்தந்திச் சேவை இந்தியாவுக்கும் இலங்கைக்கும் இடையில் ஏற்படுத்தப்பட்டது.
* இலங்கையில் தொடருந்து சேவை ஆரம்பிக்கப்பட்டது (1858).
* முதலாவது டிரான்ஸ்-அட்லாண்டிக் தொலைத் தந்திக் கம்பி பதியப்பட்டது.
* எலீஷா ஓட்டிஸ் என்பவர் முதலாவது பாதுகாப்பான பாரந்தூக்கியை அறிமுகப்படுத்தினார்.

### அறிவியல்
* 1959 - சார்ல்ஸ் டார்வின் தனது புகழ்பெற்ற *உயிரினங்களின் தோற்றம்* என்ற நூலை வெளியிட்டார்.
### அரசியல், போர்
* கிரிமியப் போர் (Crimean war, 1854-1856): ரஷ்யாவுக்கும் கூட்டுப் படைகளுக்கும் இடையில் இடம்பெற்றது. கூட்டுப் படைகளில் ஐக்கிய இராச்சியம், பிரான்ஸ், ஓட்டோமான் பேரரசு ஆகியன இடம்பெற்றன. போர் முழுமையும் கருங்கடலின் வடக்குக் கரைப் பகுதியான கிரிமியாவிலேயே இடம்பெற்றன.
* இந்திய எழுச்சி (Indian Mutiny): இந்தியாவில் பிரித்தானியக் குடியேற்றவாதத்துக்கெதிரான எழுச்சி.
* முகலாயப் பேரரசின் வீழ்ச்சி.
* மல்தாவியா மற்றும் வலாச்சியா ஆகியன ருமேனியா நாடாக இணைந்தன.

## மேற்கோள்கள்
ககுட்சூசி

**ககுட்சூசி**, , என்பவர் யப்பானியத் தொன்மவியலின்படி நெருப்பின் கமி (தெய்வம்) ஆவார். இவரை **இனோககுட்சூசி** அல்லது **ஓ-மசுபி** எனவும் அழைப்பர்.

## புராணக்கதை
ககு-ட்சூசியின் பிறப்பு அவரது தாய் இசநாமியை எரிந்து உயிரிழக்கச்செய்தது. இதனால் மிகுந்த கவலையுற்ற அவரின் தந்தை இசநாகி ககு-ட்சூசியின் தலையைக் கொய்து, அவரது உடலை தன் வாளால் எட்டு துண்டுகளாக வெட்டினார். அந்த எட்டு துண்டுகளும் எட்டு எரிமலைகளாக உருமாற்றம் பெற்றன. இசநாகியின் வாளில் இருந்து வடிந்த ரத்தத்திலிருந்து எட்டு *கமி*க்கள் தோன்றின.

யப்பானியத் தொன்மவியலின்படி ககு-ட்சூசியின் பிறப்பு உலக உருவாக்கத்தின் இறுதியில் நிகழ்ந்து இறப்பின் ஆரம்பத்தைக் குறிக்கிறது. இசநாமியை அடுத்து ககுட்சுசியும் *யொமி*க்கு (பாதாள உலகம்) சென்றடைந்தார். *எங்கிசிகி* என்ற நூலில், இசநாமி மரண வேதனையில் இருக்கும் போது நீரின் *கமி*யான *மிசூவமெ*வை பெற்றெடுத்து, ககு-ட்ஸுசி ஆத்திரமுற்றால் அவரை அமைதிப்படுத்துப்படி பணிக்கிறார்.

## இவற்றையும் பார்க்கவும்
*கொயிஜின்

## மேற்கோள்கள்

## உசாத்துணைகள்
*Ashkenazy, Michael. *Handbook of Japanese Mythology*. Santa Barbara, California: ABC-Clio, 2003.
*Bock, Felicia G., trans.  *Engi-shiki: Procedures of the Engi Era*.  ASU Center for Asian Studies (Occasional Paper #17).

பகுப்பு:ஜப்பானியத் தொன்மவியல்
பகுப்பு:சின்டோ கமிகள்
பகுப்பு:சப்பானியக் கடவுள்கள்
ஆர்க்குட் புயுக்கோக்டன்

**ஆர்க்குட் புயுக்கோக்டன்** (Orkut Büyükkökten) என்பவர் துருக்கியைச் சேர்ந்த ஒரு மென்பொருள் பொறியாளர். இவர் உருவாக்கிய ஆர்க்குட் என்னும் இணையவழி நடத்தும் குமுகவலையால் (சமூக வலையால்) புகழ் பெற்றவர். இவர் துருக்கி நாட்டின் *கொன்யா* என்னும் இடத்தில் இருந்து வந்தவர்.  இவர்  அங்க்காராவில் உள்ள  பில்கென்ட் பல்கலைக்கழகத்தில் கணிப்பொறியியல், தகவலியல் துறையில் இளங்கலைப் பட்டம் பெற்றுப் பின்னர் அமெரிக்காவில் கலிபோர்னியாவில் உள்ள ஸ்டான்போர்டு பல்கலைக்கழகத்தில் கணினி அறிவியலில் முனைவர் பட்டம் (Ph.D.) பெற்றார்.  இவர் ஸ்டான்போர்டு பல்கலைக்கழகத்தில் இருந்த பொழுது *கிளப்நெக்சஸ்* (ClubNexus) என்னும் பெயரில் தொடங்கி பின்னர் கூகுள் நிறுவனத்தில் பணிபுரிந்த பொழுது ஆர்க்குட் என்னும் குமுகவலை அமைப்பை நிறுவினார். கூகுளில் பணி புரிவோர் பொதுவாக 70% நேரம் தம் நிறுவனத்தின் கருவாய குறிக்கோளுக்கான பணிகளிலும், 20% நேரம் தனக்கு விருப்பமான, ஆனால் கூகுள் நிறுவனத்திற்கு ஏதேனும் ஒருவாறு பயன் தர வாய்ப்புள்ள, பணிகளிலும், மீதம் இருக்கும் 10% நேரம் தனக்குப் பிடித்த எந்தத் துறையிலும் செலவிடலாம் என்னும் திட்டத்தின் பயனாக இந்த ஆர்க்குட் குமுகவலை உருப்பெற்றதாகக் கூறுவர்.

கூகுளில் சேர்வதற்கு முன்பு, பல்கலைக்கழக பழைய மாணவர்கள் தொடர்ந்த தொடர்பு கொண்டிருக்க ஏதுவாய் "உள்வட்டம்" அல்லது "வட்டத்திற்குள்" என்னும் பொருள் படும்படி *இன்சர்க்கிள்* (InCircle) என்ற ஒரு குமுகவலை அமைப்பை அஃவ்வினிட்டி எஞ்சின்சு (Affinity Engines) என்னும் நிறுவனத்திற்காக உருவாக்கினார். பின்னர் 2004ல், அஃவ்வினிட்டி எஞ்சின், கூகுள் நிறுவனத்தின் மீது வழக்கு தொடுத்தது. வழக்கு என்னவென்றால் ஆர்க்குட் புயுக்கோக்டனும் கூகுளும் சேர்ந்து அஃவ்வினிட்டி எஞ்சினுக்குச் சொந்தமான *இன்சர்க்கிள்* மென்பொருள் கூறுகளைப் பயன்படுத்தினர் என்பதாகும். ஆர்க்குட்டிலும் இன்சர்க்கிளிலும் ஒரே வகையான 9 மென்பொருட் பிழைகள் இருப்பதாகக் காட்டினர். பின்னர் கூகுள் நிறுவனமும் அஃவ்வினிட்டி எஞ்சின் நிறுவனமும் அறமன்றத்திற்கு வெளியே தங்களுக்குள் ஏற்புடைய ஓர் ஒப்பந்தம் செய்துகொண்டனர்.

## வெளி இணைப்புகள்
* ஆர்க்குட்
* வணக்கம்

பகுப்பு:கணினி நிரலர்கள்
பகுப்பு:மென்பொருள் பொறியியல்
பகுப்பு:1975 பிறப்புகள்
பகுப்பு:வாழும் மக்கள்
சுவர்ணபிரபாச சூத்திரம்

**சுவர்ணபிரபாச சூத்திரம்**(金光明經; சீனம்: jin1 guang1 ming2 jing1; ஜப்பானியம்: Konkōmyō Kyō; தேவநாகரி: सुवर्णप्रभास सूत्रं) என்பது ஒரு மகாயான சூத்திரம் ஆகும். இது இந்தியாவில் எழுதப்பட்ட பௌத்த சூத்திரம் ஆகும். இந்நூல் பல முறை சீன மொழில் மொழிபெயர்க்கப்பட்டுள்ளது. எனினும் தற்காலத்தில் இந்த சூத்திரம் சீனாவில் வழக்கில் இல்லை. எனினும் சீனாவில் மூலமாக ஜப்பானில் அறிமுகப்படுத்தப்பட்ட இந்த சூத்திரம் ஜப்பானில் மிகவும் முக்கியமான மகாயான சூத்திரங்களுள் ஒன்றாக ஆகிவிட்டது. இந்த சூத்திரத்தில் சதுர்மகாராஜாக்கள் நாட்டை நன்முறையில் ஆளும் அரசனை காப்பதாக கூறப்பட்டுள்ளது. இதைக் கருத்தில் கொண்டு இந்த சூத்திரம் நட்டை காப்பதற்காக பொது இடங்களில் பாராயனம் செய்யப்பட்டது. முதன் முதலில் இந்த சூத்திரம் கி.பி 660 ஆண்டில் அரசவையில் பாராயனம் செய்யப்பட்டது. இந்த காலகட்டத்தில் சீனாவும் கொரியாவும் ஜப்பானுக்கு அச்சுறுத்தலாக கருதப்பட்டன.  

கி.பி 741 இல் ஷோமு சக்கரவர்த்தி நாடு முழுவதும் பல பௌத்த மடங்களை நிறுவினார். அங்கு வசித்த 20 துறவிகளும் நாட்டை காப்பாதற்காக ஒரு குறிப்பிட்ட நேரத்தில் இந்த சூத்திரத்தை பாராயனம் செய்தனர். ஜப்பானில் சரஸ்வதியின் வழிபாடு இந்த சூத்திரத்தில் மூலமாக பரவியதாக கருதப்படுகிறது. இந்த சூத்திரத்தில் சரஸ்வதிக்கு ஒரு பிரத்யேக பகுதி உள்ளது.

## இவற்றையும் பார்க்கவும்
* மகாயான சூத்திரங்கள்

பகுப்பு:மகாயான சூத்திரங்கள்
இலங்கை முற்போக்கு எழுத்தாளர் சங்கம்

**இலங்கை முற்போக்கு எழுத்தாளர் சங்கம்** என்பது சோசலிச, மார்க்சிய வேலைத்திட்டத்தினடிப்படையில் இலங்கை எழுத்தாளர்களை நிறுவனப்படுத்தும் நோக்குடன் உருவான அமைப்பே ஆகும். இவ்வமைப்பும் இயக்கமும் சோசலிச யதார்த்தவாதத்தை தமது செயற்பாடுகளின் இறுதி இலக்காக பிரகடனப்படுத்தியிருந்தது.

## தோற்றம்
இலங்கை முற்போக்கு எழுத்தாளர் சங்கம் தோன்றுவதற்கு முன்னரே இலங்கையில் பல்வேறு எழுத்தாளர் குழுக்களும் அமைப்புக்களும் இருந்துள்ளன. அவற்றுள் யாழ்ப்பாணத்தை மையமாகக்கொண்டு இயங்கிய ஈழகேசரி (அமைப்பாக இல்லாவிட்டாலும் இப்பத்திரிகையைச்சூழ எழுத்தாளர்கள் பலர் இயங்கிக்கொண்டிருந்தனர்), மறுமலர்ச்சி, இலங்கை எழுத்தாளர் சங்கம் ஆகியன பற்றிய தகவல்கள் கிடைப்பிலுள்ளன. 

இரண்டாம் உலகப் போர் முடிவடைந்ததை உடனடுத்த காலப்பகுதிகளில் எழுந்த சோசலிச அலை காரணமாக இலங்கையில் சோசலிச இலட்சியங்களைக்கொண்ட பல எழுத்தாளர்கள் தோன்றினர். அவர்கள் முன்னர் தனித்தனியாக இயங்கிவந்தபோதும் காலப்போக்கில் நிறுவனமயமாகவேண்டிய தேவை வலுவாக உணரப்பட்டது.

இதன் விளைவாக கொழும்பு விவேகானந்தா மண்டபத்தில் இளங்கீரன், அ. ராகவன், எம். பி. பாரதி, எம். ஏ. அப்பாஸ் ஆகியோர் நடத்திய இலக்கிய கூட்டத்தில் இதற்கு அத்திவாரமிடப்பட்டது. அடுத்தவாரம் 1954 ஜூன் 27 ஆம் நாள் கொழும்பு மருதானை வீரரத்ன மண்டபத்தில் இடம்பெற்ற கூட்டத்தில் **இலங்கை முற்போக்கு எழுத்தாளர் சங்கம்** தொடக்கி வைக்கப்பட்டது.

இலங்கை முற்போக்கு எழுத்தாளர் சங்கம் தொடங்கப்பட்டதும் தனது இலட்சியங்களையும் நோக்கங்களையும் வேலைத்திட்டங்களையும் இலக்கிய உலகுக்கும் நாட்டுக்கும் 1954 ஒக்டோபர் 25ம் திகதி ஒரு பிரசுரத்தின் மூலம் பிரகடனப்படுத்தியது. 

## வளர்ச்சி

1955 இல் யாழ்ப்பாணம், மன்னார், கண்டி, திருக்கோணமலை போன்ற ஊர்களில் கிளைகள் அமையப்பெற்றன. இதனைத்தொடர்ந்து மட்டக்களப்பு தெற்கிலும் (அக்கரைப்பற்று) பூண்டுலோயாவிலும் கிளைகள் ஆரம்பிக்கப்பட்டன.

பகுப்பு:இலங்கைத் தமிழர் அமைப்புகள்
பகுப்பு:ஈழத்து இலக்கியம்
இலங்கை எழுத்தாளர் சங்கம்

**இலங்கை எழுத்தாளர் சங்கம்** இலங்கையின் தமிழ் சிங்கள மொழிகளைத் தாய்மொழியாகக்கொண்ட எழுத்தாளர்களின் ஒன்றிணைந்த இயக்கமாக நிறுவனமயப்படுத்தப்பட்ட ஓர் எழுத்தாளர் அமைப்பு ஆகும்.

## தோற்றம்

ஈழத்தின் முதல் முற்போக்கு சஞ்சிகையான பாரதியினை நடத்திவந்த கே. கணேஷ், கே. இராமநாதன் ஆகியோர் இந்திய முற்போக்கு எழுத்தாளர் சங்கத்தோடு தொடர்புகள் கொண்டிருந்தமையால் அதனைச்சேர்ந்த பிரபல எழுத்தாளர் முல்க்ராஜ் ஆனந்த் இலங்கை வந்திருந்தபோது அதனையொட்டி எழுத்தாளர் நிறுவனமொன்றினை ஆரம்பிக்க முயன்றனர்.

விபுலாநந்த அடிகளாரைத்  தலைவராகவும், சிங்கள எழுத்தாளர் மார்ட்டின் விக்கிரமசிங்கவை உப தலைவராகவும் கொண்டு 1947 இல் *இலங்கை எழுத்தாளர் சங்கம்* ஆரம்பிக்கப்பட்டது.

## இறுதிக்காலம்
1950 க்கு முன்னமே இச்சங்கம் இயக்கமிழந்துபோனது.

பகுப்பு:இலங்கைத் தமிழர் அமைப்புகள்
பகுப்பு:இலங்கை அமைப்புகள்
பகுப்பு:ஈழத்து இலக்கியம்